सरकारले बिहीबारमात्रै नयाँ पर्यटकीय गन्तव्य घोषणा गरेको सिकलेस क्षेत्रमा यतिबेला आन्तरिक पर्यटकको चहलपहल निकै बढेको छ । साथै विदेशी पर्यटकहरु पनि राम्रै देखिन थालेका छन् । यसले स्थानीयलाई उत्साही बनाएको छ । पर्यटकको चहलपहल बढेपछि गाउँमा होटल खुल्ने र होमस्टे (घरबास) सञ्चालनको लहरै चलेको छ । अहिलेसम्म १२ होटल र १५ होमस्टे सञ्चालनमा आइसकेका छन् । तर, यतिलेमात्र थेग्ने अवस्था नदेखिएपछि तत्काल १० घरमा होमस्टे सञ्चालनको तयारी भएको स्थानीय अन्नपूर्ण माविका शिक्षक गेहेन्द्र गुरुङले बताए ।
